open-index/open-wikipedia-markdown huggingface dataset:
Leví kráľ

***Leví kráľ*** () je americký animovaný film z roku 1994, produkovaný spoločnosťou Walt Disney Feature Animation. Je to v poradí 24. animovaný film spoločnosti Walt Disney Feature Animation.

Príbeh antropomorfných levov je inšpirovaný biblickým príbehom Jozefa a Mojžiša a Shakespearovými hrami Hamlet a Macbeth. Film sa stal veľmi úspešným a populárnym.

V kinách dosiahol neuveriteľnú, rekordnú tržbu, ktorá prevyšovala závratných 700 000 000 $. Táto snímka bola ovenčená dvoma cenami Oscar, jednou za pieseň od svetoznámeho pesničkára Eltona Johna s názvom „Can You Feel the Love Tonight“. Na hudbe k filmu spolupracovali Elton John, Tim Race a Hans Zimmer.

## Dej filmu

V Levej ríši vládne zvieratám spravodlivý kráľ Mufasa, ktorému sa narodí jeho prvý syn, levíček Simba. Mufasov zákerný brat Scar sa chce stať kráľom a tak vymýšľa rôzne plány, ako sa Mufasu a Simbu zbaviť. Simba je Scarom úmyselne navádzaný do nebezpečenstva, hoci nemá tušenie, že za tým stojí práve Scar. V sloňom cintoríne Simbu a jeho kamarátku Nalu takmer roztrhajú hyeny, ktoré Scarovi slúžia.

Neskôr Scar za pomoci týchto hyen splaší stádo pakoňov, ktoré sa rúti kaňonom na Simbu. Mufasa sa ho vydá zachrániť, čo sa mu podarí, a sám sa šplhá na skalu, aby sa zachránil. Na vrchole však čaká Scar a zhodí ho do kaňonu, takže Mufasa zahynie pod kopytami pakoňov.

Simba uteká, pretože mu Scar nahovoril, že je to jeho vina. Zachráni ho Pumba, prasa bradavičnaté, a jeho kamarát Timon, čo je malá surikata. Tí žijú podľa hesla *Hakuna Matata*, čo znamená „netráp sa“, a týmto prístupom nakazia aj Simbu. Ten potom u nich prežíva bezstarostný život a dospieva v silného leva.

Medzitým Levej ríši kraľuje Scar, ale jeho vláda ju úplne zdevastuje. Nala sa vydá hľadať pomoc a pritom stretne Simbu. Zamilujú sa do seba a Nala ho presviedča, aby sa vrátil a ujal sa vlády, ale Simba to odmieta. Potom však Mufasov priateľ opičiak Rafiqa Simbovi pripomenie, že je Mufasov syn a jediný pravý kráľ. Simba sa vráti so Scarom bojovať.

Scar sa pokúsi Simbu zastrašiť pripomienkou toho, že Simba mal podiel na Mufasovej smrti. Pritom je však donútený prezradiť, že on sám Mufasu zabil. Vypukne bitka medzi hyenami, ktoré uznávajú Scara, a levicami, ktoré za kráľa pokladajú Simbu. Levice nakoniec zvíťazia a Scar dostáva od Simba milosť, ale vzápätí je roztrhaný hyenami.
Krajina sa opäť zazelenie a Simba s Nalou oslavujú narodenie potomka.

## Obsadenie

## Referencie

## Externé odkazy
* oficiálna webstránka
* 
* 

Kategória:Filmy z 1994
Kategória:Kreslené filmy Disney
Kategória:Filmy podľa názvu
Áo dài

**Áo dài** je tradičný ženský ľudový odev z Vietnamu. Pochádza z juhu krajiny, odkiaľ sa rozšíril už počas dynastie Nguyen. V súčasnosti má podobu obtiahnutej bavlnenej tuniky, ktorá sa nosí na nohavice.

Koncom 80. rokov sa z Áo dài stala školská uniforma, čím sa veľmi spopularizoval. Existuje veľa podôb odevu a honosnejšie prevedenia nosia ženy pri významných spoločenských príležitostiach. Tradičný odev je tiež uniformou letušiek vietnamských aerolínií.

## Iné projekty

Kategória:Kultúra vo Vietname
Kategória:Odevy
Kategória:Ľudový odev
Kategória:Vietnamské výrazy
Hippolytos (Gigant)

**Hippolytos** (starogr. *Ἱππόλυτος* – *Hippolytos*, ) je v gréckej mytológii syn bohyne zeme Gaie, zrodený z kvapiek krvi boha neba Urána, po kastrácii vlastným synom Kronom.

Hippolytos sa so svojimi bratmi Gigantmi, obludnými a dlhovlasými obrami, zúčastnil na podnet svojej matky Gaie vzbury proti olympským bohom. Boj to bol nesmierne ťažký, preto na potlačenie tejto nebezpečnej vzbury, najvyšší boh Zeus zavolal aj svojho syna Herakla. Zatiaľčo Zeus zráňal a zabíjal obrov bleskami, Herakles zranených usmrcoval svojimi šípmi. Aj Hippolytos v boji padol. Zabil ho boh Hermes, ktorý mal na hlave helmu boha Háda.

## Referencie

Kategória:Postavy gréckej mytológie
Chlorid cínatý

**Chlorid cínatý** je antioxidant a redukčné činidlo a používa sa predovšetkým v nápojoch s oxidom uhličitým. V potravinárskom priemysle je označovaný ako prídavná látka **E512**.

## Účinky na pokusných zvieratách
Chlorid cínatý u pokusných zvierat spôsoboval radu porúch a problémov, ktoré zahŕňali demineralizáciu (odvápnenie) kostí, poruchy krvného obrazu (zníženie množstva červených krviniek), akumuláciu cínu v slezine, zápaly a poškodenie vnútorných orgánov, zníženie aktivity enzýmov a poškodeniu vývoja plodu.

## Legislatíva
V susednom Česku nie je povolené požitie tejto látky ako prídavnej látky v potravinách, pretože cín je vyhláškou definovaný ako kontaminant. V rámci Európskej únie je použitie chloridu cínatého povolené, rovnako tak aj v USA je ako prídavná látka v potravinách povolený (GRAS látka).

## Literatúra
* 

## Pozri aj
* Bromid cínatý
* Flurid cínatý
* Jodid cínatý
* Chlorid ciničitý
* Chlorid germanatý
* Chlorid olovnatý

## Zdroj

Cínatý
Kategória:Redukčné činidlá
512
Diaľnica D3 (Česko)

**Diaľnica D3** () je diaľnica v Česku, ktorá bude spájať Prahu a Český Krumlov cez Tábor a České Budějovice  po hranicu s Rakúskom. Napojí sa na pripravovanú rýchlostnú cestu S10. 

## História výstavby
Výstavba diaľnice bola plánovaná od roku 1987 a o rok neskôr sa výstavbou obchvatu Tábora začalo jej budovanie. V roku 1997 bola vyradená, no už o dva roky opätovne zaradená do siete diaľnic. Prvý  dlhý úsek Chotoviny – Tábor bol sprevádzkovaný v roku 2004, ďalší Mezno – Chotoviny pribudol v decembri 2007. Okrem týchto úsekov sú v polovičnom profile vybudované ako preložky cesty I/3 obchvat Veselí nad Lužnicí a úsek Ševětín – Borek. V roku 2008 bola zahájená výstavba úseku Tábor – Veselí nad Lužnicí, ktorý bol otvorený 28. júna 2013.

Problémy s trasovaním v Posázaví a na niektorých úsekoch v Stredočeskom kraji spolu s nedostatkom zdrojov oddiaľujú výstavbu a dokončenie celej D3 v roku 2017 sa stáva nereálnym.

## Hustota dopravy
Hustota dopravy na D3 podľa ŘSD (*Ředitelstva silnic a dálnic).*

## Referencie

## Iné projekty

## Zdroj

Kategória:Diaľnice v Česku
Pirohy

náhľad|Pirohy s maslom
náhľad|Gazdovské pirohy
**Pirohy** (jednotné číslo **piroh**; iné názvy pozri nižšie) je (varené, vyprážané alebo pečené) múčne jedlo z cesta s plnkou tvorenou obyčajne lekvárom, tvarohom alebo zemiakmi s bryndzou. Ide o tradičné slovenské jedlo. 

Pripravuje sa zo zemiakov, múky, soli a prísad. Častým doplnkom je tvaroh alebo lekvár na plnku, strúhanka, škorica (alt. k nim mak) a práškový cukor na posypanie a maslo.

## Názvy
Názvy tohto jedla sú (tu sú kvôli prehľadnosti uvedené v jednotnom čísle, ale bežne sa používajú predovšetkým v množnom čísle): spisovne **piroh**; nárečovo: **piroha, piroga**, **piruch**, **perka**, **pérka**, **taška**, **cestenica**. Často sa jedlo označuje týmito spisovnými (aj nárečovými) zdrobneninami: **pirôžok, pirôžtek, pirôžoček**. 

## Príprava varených pirohov
Základ tvoria pretlačené uvarené zemiaky zmiešané s múkou, vajíčkom a soľou. Takto pripravené cesto sa vyvaľká a vykroja sa z neho menšie plátky, ktoré sa naplnia lekvárom alebo tvarohom a následne spoja do výsledného tvaru. Varia sa vo vode, po vybratí polejú roztopeným maslom a posypú strúhankou, škoricou a cukrom.

## Pozri aj
* pirôžky

## Iné projekty

## Externé odkazy
* Online recepty

## Zdroje

Kategória:Slovenské jedlá
Kategória:Ukrajinská kuchyňa
Mathcore

**Mathcore** (iné názvy: **math metal**, **technický hardcore**, **technický metalcore, progresívny metalcore**) je rytmicky komplexný a neharmonický štýl metalcoru. Má korene v skupinách ako Converge, Botch a The Dillinger Escape Plan. Termín "mathcore" bol navrhnutý ako obdoba math rocku. Aj math rock a aj metalcore používajú nezvyčajný takt. Math rockové skupiny ako Slint, Don Caballero, Shellac a Drive Like Jehu sú ovplyvnené mathcorom, hoci mathcore má bližšie k metalcoru. Významné mathcorové skupiny sú spájané z grindcorom.

## Významní interpreti

## Referencie

## Zdroj


Kategória:Metalcorové hudobné žánre
Homolka

**Homolka** môže byť:
*názov viacerých vrchov v Česku
*priezvisko:
** Adam Emanuel Homolka (17961849), český huslista
** Oskar Homolka (18981978), herec 
** Zdenko Homolka (19121996), slovenský kňaz
** Jaromír Homolka (1926 Zvolen - 2017 Praha), slovensko-český historik umenia
** Václav Homolka (* 1955, Kadaň), český komunistický politík a senátor
** Walter Homolka (* 1964, Landau/Isar) 
** Paul Bernardo a Karla Homolková (* 1970, Port Credit) 
** Tammy Homolka (19751990)

## Pozri aj
* Homôľka
Polabskí Slovania

thumb|Územie Polabských Slovanov
**Polabskí Slovania** bolo etnikum západných Slovanov, ktoré obývalo územie dnešného Nemecka v oblasti medzi riekami Labe a Odra v dobe raného a vrcholného stredoveku.
Etnikum zaniklo postupnou germanizáciou počas 10. až 13. storočia.

Územie medzi Labe a Odrou začalo byť osídľované západoslovanskými kmeňmi od začiatku 6. storočia a prvá historická správa o Polabských Slovanoch pochádza z roku 512. Najstaršie archeologické nálezy slovanského osídlenia sú z roku 550. V okolí Havellandu bola nájdená keramika podobná keramike pražského typu. Okolo roku 600 osídlili Slovania baltské pobrežie, okolo roku 630 žili už aj na Rujane a v 7. storočí osídľujú i Polabie.

Polabskí Slovania tvorili množstvo malých kmeňov, ktoré sa združovali do kmeňových zväzov. Začlenenie do kmeňového zväzu bolo pomerne voľné, no dochádzalo často k nezhodám. 

Polabských Slovanov tvorili dva kmeňové zväzy:
* Obodriti (Bodrci), obývali najseverozápadnejšiu časť Polabia a patrili k nim kmene Rarogov, Drevanov, Gliňanov, Polabanov, Varnov a Vagrov
* Luticovia (Veleti), obývali východnú časť Polabia a patrili k nim kmene Brežanov, Črezpeňanov, Dolencov, Chyžanov, Moričanov, Ránov, Ratarov, Rečanov, Sprévanov, Stodoranov (Havolanov), Ukranov a Voliňanov

V čele kmeňa bolo knieža, volené snemom. Luticovia mali pravdepodobne teokratické kmeňové zriadenie (panovníci boli podriadení kňazom).

## Literatúra
* 

## Iné projekty

## Zdroj

Kategória:Slovania
Ifitos (syn Euryta)

**Ifitos** alebo **Ífitos** (starogr. *Ίφιτος* – *Ifitos*, )  je v gréckej mytológii syn oichalského kráľa Euryta.

Ifitov otec Eurytos bol Heraklov učiteľ v lukostreľbe.  Často a rád sa vystatoval, že je najlepším lukostrelcom na svete a vyhlásil, že svoju krásnu ryšavú dcéru Iolu vydá len za toho, kto ho v lukostreľbe porazí. Aj Heraklovi sa Iolé páčila a preto sa do súťaže prihlásil. Herakles v tejto súťaži zvíťazil, ale Eurytos považoval za urážku, že ho porazil vlastný žiak, odmietol svoj sľub splniť a navyše Herakla potupne s urážkami zo zeme vyhnal.

Práve v tom čase však ukradli kráľovi Eurytovi aj stáda a podozrenie z krádeže padlo na Herakla. Eurytos preto poslal za Heraklom svojho syna Ifita. Ifitos tomuto podozreniu neveril, chcel Heraklovu nevinu dokázať a preto sa za ním hneď vypravil. V cieli cesty na hrade v Tirynte ho Herakles prijal priateľsky, ale keď sa dozvedel z čoho ho obvinili, bohyňa Héra mu zatemnila rozum a on v šialenom hneve zhodil Ifita z hradnej veže. Keď Herakles precitol, zhrozil sa nad svojim činom a utrápený odišiel do Delfskej veštiarne po radu, ako sa vykúpiť z vraždy svojho priateľa. Za túto vraždu musel potom Herakles odísť do otroctva ku kráľovnej Omfalé, kde pobudol tri roky.

Neskôr sa zistilo, že zlodejom stáda bol Autolykos, ľstivý syn boha Herma, ktorý z krádeže obvinil Herakla.

Herakles sa po rokoch do Oichalie vrátil, zrovnal ju so zemou, Euryta zabil a Iolu si odviedol a vydal ju za svojho syna Hylla.
 
## Referencie

## Zdroje
* 
* 

Kategória:Postavy gréckej mytológie
Orech kráľovský

thumb|''Juglans regia''
**Orech kráľovský** (iné názvy: **orech vlašský**, **kráľovský orech**, **vlašský orech**, **orech**, zastarano: *vlaský orech*, *orešiak*, zriedkavo: **orešiak kráľovský**; lat. *Juglans regia*) je strom z čeľade orechovité. Jeho plod sa nazýva **orech** , **vlašský orech** (zastarano: *vlaský orech*) alebo hovorovo **vlašák** . 

## Pol
Orechy sú mohutné stromy, zriedkavo však prekračujú výšku 20 m. Kmeň býva masívny so širokými, hladkými, sivými plátmi oddelenými hlbokými brázdami a pomerne hrubými konármi. Listy sú nápadne veľké a majú 7 - 9 párov končistých, kožovitých, pomerne svetlozelených lístkov, z ktorých každý je do 15 cm dlhý, čím sa podobajú na veľké listy jaseňa a prenikavo voňajú. Samčie kvety vytvárajú visiace jahňady, ale samičie sú v malých, nenápadných zhlukoch na vrchole mladých konárikov a dozrievajú na zelené plody. Vnútri leží orech. 

## Pôvod
Orech bol pre chutné plody privezený z juhovýchodnej Európy, možno už v 15. storočí.

## Pestovanie
Orechy najčastejšie rastú ako stromy v záhradách, parkoch alebo medziach.

## Využitie
Orech sa najviac pestuje pre plody a drevo.

### Obsahové látky
#### Karbónové kyseliny
Veľké množstvo rôznych nenasýtených mastných kyselín, najmä:
* kyselina linolová (61 % z obsahu mastných kyselín)
* kyselina linolenová (13 %)
ďalej:
* kyselina kávová
* kyselina neo-chlorogenová

#### Chinóny
* juglón
* hydrojuglón

#### Terpény
* germakren D

#### Flavonoidy
* kvercetín
* kempferol

#### Triesloviny a ich deriváty
* kyselina galová
* kyselina elagová

#### Vitamíny a provitamíny
* betakarotén (provitamin A)
* vitamín B3, B5, B6
* kyselina L-askorbová (vitamín C)
* tokoferol (vitamín E)

#### Stopové prvky
* draslík
* fosfor
* horčík

## Zdroje

## Literatúra
* *Květena České republiky*, díl 2 / S. Hejný, B. Slavík (Eds.). - Praha : Academia, 1990. - S. 60-61.
* Maria Treben: *Zdraví z boží lékárny*, 1991 
* Dionýz Dugas: *Zdravý život s babiččinými bylinkami*, 2004 
* Ottova encyklopédia do vrecka - Stromy, ISBN 978-80-7360-056-3

## Iné projekty

## Externé odkazy
* ořešák královský
* Orech kráľovský ako okrasná drevina
* Remedia MedNet: Orech kráľovský 

Kategória:Listnaté stromy
Kategória:Orechovité
Kategória:Liečivé rastliny
List záporožských kozákov tureckému sultánovi

[náhľad|[Záporožskí kozáci píšu list tureckému sultánovi|Maľba I. J. Repina z roku 1891.]]
**List záporožských kozákov tureckému sultánovi** je označenie viacerých písomných pamiatok z korešpondencie medzi záporožskými kozákmi a tureckým sultánom z obdobia 17. a 18. storočia. Autentickosť týchto dokumentov je podľa viacerých odborníkov sporná, najmä v dôsledku toho, že sa stala istou formou legendy a často bola pozmeňovaná ľudovým podaním. Listy boli písané v priebehu 17. a (alebo) 18. storočia. Boli koncipované kozáckym atamanom a adresované tureckému sultánovi. Krátka odpoveď patrí medzi najznámejšie príklady nediplomatického a urážlivého konania v zahraničnej politike.

## Datovanie textu
Najstarší rukopis korešpondencie tureckého sultána a kozákov a nemecké vydanie listu zo 17. storočia obsahujú iba krátky variant listu bez nadávok. List navyše hovorí nie o záporožských ale čyhyrynských kozákoch. Rozsiahlejšie verzie listu, ktoré obsahujú list tureckého sultána záporožským kozákom, sú známe iba z mladších rukopisov 18. storočia. Nie je jasné, či ide o listy inšpirované staršími písomnosťami. V populárnych textoch sa často pre zvýšenie záujmu objavujú kombinácie oboch textov, teda list sultána zo 17. storočia a hanlivá odpoveď kozákov z konca 18. storočia.

Autorstvo listov je pripisované rôznym osobám. Najčastejšie je za autora považovaný ataman Zacharčenko, Ivan Sirko a ďalší. Rovnako aj osoba adresáta je nejasná – Osman, Mustafa, Ahmed II., Ahmed IV., Mehmed IV. a iní.

## Znenie listov
Existuje niekoľko variantov textu listov. Predložený text sa zakladá na preklade z ruského zborníka *Darvinskij sbornik istorii Zaporožskoj Seči*. Dielo odkazuje na list z konca 17. storočia. Podľa populárnej historky napísali list kozáci pod vedením svojho atamana ako odpoveď na sultánov list, ktorý poslal kozákom po porážke jeho vojsk (kozákmi) v nedávnej bitke.

### List tureckého sultána

### Odpoveď kozákov

## Ohlas v kultúre
List sa stal inšpiráciou pre známy obraz I. J. Repina *[[Záporožskí kozáci píšu list tureckému sultánovi]]*, dokončený roku 1891. List inšpiroval aj mnohých sovietskych vojakov a partizánov cez druhú svetovú vojnu k napísaniu hanlivých listov určených rôznym predstaviteľom krajín Osi.

## Poznámky
 sagajdak – tulec na šípy

## Referencie

## Zdroj

Kategória:Dejiny Ukrajiny
Kategória:Literatúra na Ukrajine
Kategória:Kozáci
Nemecké národné lakrosové družstvo mužov

**Nemecké národné lakrosové družstvo mužov** je národné družstvo mužov, ktoré reprezentuje Nemecko v medzinárodných lakrosových súťažiach, podujatiach a priateľských zápasoch. Funguje pod záštitou *Deutscher Lacrosse Verband* (DLAXV). Jeho najvýraznejším úspechom je 6. miesto na majstrovstvách sveta či víťazstvo na majstrovstvách Európy v roku 2001. 

Svoj prvý reprezentačný zápas odohralo v roku 1994. O rok neskôr sa predstavilo na prvých majstrovstvách Európy, na ktorých sa zúčastňuje pravidelne.  Na ME 2012 družstvo neobhájilo striebro spred 4 rokov a skončilo až na 5. pozícii. Pritom na predchádzajúcich 5 európskych šampionátoch získalo zakaždým medailu. V roku 2016 viedol družstvo ako hlavný tréner Američan Dan Hettler.

## Výsledky
;Majstrovstvá sveta

;Majstrovstvá Európy
} || || 6. miesto
|-
| style="border:2px solid red"| ME 1996
| || || ||  || || 6. miesto
|-
|  ME 1997
| || || ||  || || 5. miesto
|-
|  ME 1999
| 6|| 4|| 2||  || −14|| 17px **2. miesto**
|-
|  ME 2000
| 6|| 4|| 2||  || +7|| 17px **2. miesto**
|-
|  ME 2001
| 6|| 6|| 0||  || +59|| 17px **1. miesto**
|-
|  ME 2004
| 7|| 5|| 2||  || +15|| 17px **2. miesto**
|-
|  ME 2008
| 8|| 7|| 1||  || +54|| 17px **3. miesto**
|-
|  ME 2012
| 8|| 6|| 2||  || +10|| 5. miesto
|-
|  ME 2016
| 8|| 6|| 2||  || +32|| 5. miesto
|}

;Halové majstrovstvá sveta

## Referencie

## Pozri aj
* Nemecké národné lakrosové družstvo žien

## Externé odkazy
* Oficiálna stránka Deutscher Lacrosse Verband 

## Zdroje
* Medzinárodná lakrosová federácia  
* História lakrosu v Nemecku  

Kategória:Národné lakrosové družstvá
Lakros
Národné
Chlorid ciničitý

**Chlorid ciničitý** (SnCl4) je bezfarebná kvapalná látka, ktorej výpary pri kontakte so vzduchom vytvárajú nepríjemný zápach. Spoločne s chloridom cínatým sú jediné chloridy cínu.

## Výroba
Chlorid ciničitý sa priemyselne vyrába reakciou cínu s plynným chlórom.
:Sn + 2 Cl2 → SnCl4

Laboratórne je ho možné vyrobiť z koncentrovanej kyseliny chlorovodíkovej a cínu, ale vzniká väčšie či menšie množstvo chloridu cínatého, podľa schémy:
:Sn + HCl → SnCl4 + SnCl2 + H2

## Reakcie
Bezvodný chlorid ciničitý je silnou lewisovou kyselinou. S kyselinou chlorovodíkovou reaguje za vzniku kyselinu hexachlórciničitej H2[SnCl6].

## Použitie
V prvej svetovej vojne bol používaný ako nesmrtiaca chemická zbraň, pretože jeho výpary pri kontakte so vzduchom vytvárajú nepríjemný dym. Ku koncu vojny bol nahradený zmesou chloridu kremičitého SiCl4 a chloridu titaničitého TiCl4. V súčasnosti sa používa ako východisková látka pre organokovové zlúčeniny cínu.

## Podobné zlúčeniny
* Fluorid ciničitý
* Bromid ciničitý
* Jodid ciničitý
* Chlorid cínatý
* Chlorid germaničitý
* Chlorid kremičitý
* Chlorid olovičitý
* Tetrachlórmetán

## Literatúra
* 

## Zdroj

Ciničitý
Ciničitý
Kategória:Zlúčeniny cínu
Dusičnan sodný

**Dusičnan sodný** alebo triviálne **čilský [[liadok]]** (NaNO3) je tuhá biela látka. Je ľahko rozpustná vo vode, preto sa vyskytuje najmä v suchých oblastiach. Používa sa ako zložka hnojív, pri výrobe skla, v pyrotechnike, v potravinárskom priemysle na konzervovanie a udržiavanie sfarbenia mäsových výrobkov ako E251. Ako minerál sa volá nitronatrit.

## Výroba

Dusičnan sodný sa dá vyrobiť neutralizáciou kyseliny dusičnej hydroxidom sodným.
: HNO3 + NaOH &rarr; NaNO3 + H2O

Amatérsky je často vyrábaný z dusičnanového hnojiva s obsahom dusičnanu vápenatého a dusičnanu amónneho.
Vodný roztok tohto hnojiva sa prefiltruje na odstránenie nerozpustných prímesí. Následne sa do tohto roztoku pridá hydroxid sodný a prebehne reakcia:
: Ca(NO3)2 + 2NaOH &rarr; 2NaNO3 + Ca(OH)2
: NH4NO3 + NaOH &rarr; NaNO3 + NH3 + H2O
Vzniknutý roztok už niekoľko sekúnd po reakcii začne nepríjemne zapáchať a vzniknutý hydroxid vápenatý sfarbí roztok do biela.
Amoniak z roztoku vyprchá a z hydroxidu vápenatého vznikne uhličitan vápenatý a ten sa usadí na spodku nádoby.
: Ca + 2H2O &rarr; Ca(OH)2 + H2
: H2O + CO2 ↔ H2CO3
: Ca(OH)2 + H2CO3 &rarr; CaCO3 + 2H2O

## Reakcie

Veľmi dôležitá reakcia dusičnanu sodného je jeho rozklad (380&nbsp;°C) na kyslík a dusitan sodný, ten prebieha podla rovnice:
: 2NaNO3 &rarr; 2NaNO2 + O2

Keď sa pridá síra tak horí podľa rovnice:
: 2NaNO3 + 4S &rarr; 2Na2S + N2 + 2SO2

Z dusičnanu sodného sa dá pripraviť kyselina dusičná jeho reakciou s kyselinou sírovou podľa rovnice:
: 2NaNO3 + H2SO4 &rarr; 2HNO3 + Na2SO4

## Iné projekty

Sodný
Kategória:Zlúčeniny sodíka
Kategória:Oxidačné činidlá
Kategória:Potravinárske aditíva
251
Haimón

**Haimón** ( – *Haimón*, ) môže byť v gréckej mytológii:
* syn tébskeho kráľa Kreonta, pozri Haimón (syn Kreonta)
* syn aitólskeho kráľa Thoanta, pozri Haimón (syn Thoanta)
* syn Lykaóna, kráľa arkádskeho mesta Lykosúry, pozri Haimón (syn Lykaóna)
* otec élidského kráľa Ifita (podľa jednej verzie), pozri Haimón (otec Ifita)
* otec Thessala, pozri Haimón (syn Pelasga)
Linos

**Linos** (starogr. *Λῖνος* – *Linos*, ) môže byť:
* v gréckej mytológii syn boha Apolóna, pozri Linos (mytológia)
* v gréckej mytológii syn boha Apolóna, brat Orfea Linos (brat Orfea)
* staroveké trácke mesto, pozri Linos (Trákia)

## Pozri aj
* Linus
Libuša (kňažná)

[thumb|Přemysl a Libuša na [Vyšehrad (Praha)|Vyšehrade]]

**Libuša** je mýtická česká kňažná a manželka Přemysla Oráča, zakladateľa dynastie Přemyslovcov. Podľa legendy to bola najmladšia dcéra (taktiež mýtického) Kroka, kniežaťa z kmeňa Čechov, a mala schopnosť predpovedať budúcnosť. 

Podľa vzoru otca a na jeho prianie sa stala vojvodkyňou a za manžela si vybrala Přemysla z rodu Stadicov, s ktorým splodili troch synov – Radobýla, Lidomíra a najstaršieho Nezamysla, ktorý sa po otcovi ujal vlády. 

Najstaršie zachytené povesti o Libuši a Přemyslovi nájdeme v Kristiánovej legende a Kosmovej kronike. Ďalej ju spracoval napríklad Václav Hájek z Libočan alebo Alois Jirásek 

## Pozri aj
* Přemysl Oráč
* Přemyslovci

## Iné projekty

## Zdroj

Kategória:Přemyslovci
Kategória:Legendárni vládcovia
Florence and the Machine

**Florence and the Machine** (štylizované ako **Florence + the Machine**) je anglická indie rocková skupina, ktorej členmi sú speváčka Florence Welch a klávesistka Isabella "Machine" Summers a ďalší spolupracujúci hudobníci. Skupina je držiteľom mnohých cien a nominácií vrátane dvoch cien Brit Awards z 12 nominácií, bola šesťkrát nominovaná na Grammy Award, trikrát na Mercury Prize či štyrikrát na MTV Europe Music Awards.

Debutový album skupiny s názvom *[[Lungs]]* bol vydaný dňa 6. júla 2009 a v britskom rebríčku UK Albums Chart obsadil počas prvých piatich týždňov 2. miesto. Dňa 15. januára 2010 dosiahol album 1. priečku potom, ako sa v rebríčku udržal 28 týždňov. Druhý štúdiový album *[[Ceremonials]]* vydaný v októbri 2011 debutoval na vrchole britského albumového rebríčka a na 6. priečke v americkom rebríčku Billboard 200. Posledný album *[[How Big, How Blue, How Beautiful]]* vyšiel 29. mája 2015.

Hudba skupiny Florence and the Machine je označovaná ako kombinácia viacerých žánrov vrátane rocku a soulu.

## Vplyvy a štýl
Florence Welch je prirovnávaná k speváčkam ako Kate Bush, Siouxsie Sioux, PJ Harvey a Björk. Štýl skupiny Florence and the Machine je označovaný ako „tmavý, mohutný a romantický“. Ich hudba je zmesou „klasického soulu a anglického art rocku“.

## Členovia
* Florence Welch – spev
* Robert Ackroyd – sólová gitara
* Mark Saunders – basová gitara, perkusie
* Tom Monger – harfa
* Isabella Summers – klávesy
* Rusty Bradshaw – klávesy, sprievodný spev
* Christopher Lloyd Hayden – bicie, sprievodný spev
* Sam White – sprievodný spev

## Diskografia

* *[[Lungs (album)|Lungs]]* (2009)
* *[[Ceremonials]]* (2011)
* *[[How Big, How Blue, How Beautiful]]* (2015)
* *[[High as Hope]]* (2018)
* *Dance Fever* (2022)
* *Everybody Scream* (2025)

## Referencie

## Iné projekty

## Externé odkazy
* Oficiálna webstránka
* 
* 

Kategória:Hudobné skupiny z 2007
Kategória:Držitelia ceny Brit Award
Kategória:Indierockové hudobné skupiny
Kategória:Britské rockové hudobné skupiny
Kategória:Artrockové hudobné skupiny
Kategória:Indiepopové hudobné skupiny
Živičník (rod)

**Živičník** (lat. *Xanthorrhoea*) je rod jednoklíčnolistových rastlín z čeľade asfodelovité (*Asphodelaceae*). Staršie sa zaraďoval do čeľade *[[Xanthorrhoeaceae]]*, ktorá v širšom zmysle mala rovnaký rozsah ako dnešná čeľaď asfodelovité a v užšom zmysle obsahovala len tento jeden rod. 

## Opis
Sú to vytrvalé xerofytické rastliny stromovitého charakteru s netypickým sekundárnym tlstnutím, niekedy však môže byť kmienok veľmi krátky, majú podzemky až hľuzy. Obsahujú živicu, často žltej (ale niekedy aj hnedej alebo červenej) farby. Listy sú jednoduché, prisadnuté, špirálovito usporiadané, vo výrazných vrcholových ružiciach, s listovými pošvami. Čepele sú čiarkovité, celokrajné, so súbežnou žilnatinou, kožovité. Kvety sú usporiadané do súkvetia, nápadných mnohopočetných klasov. Kvety sú obojpohlavné, malé, skladajú sa zo 6 okvetných lístkov, ktoré sú nenápadné, listenovitého charakteru, volné, v 2 lôžkach, kedy vonkajšie sú kratšie a tuhšie. Tyčiniek je 6, sú voľné. Gyneceum sa skladá z 3 plodolistov, semenník je vrchný, plodom je tobolka, chrupavkovitá až drevnatá.

## Rozšírenie vo svete
Je známych asi 30 druhov, ktorých rozšírenie je obmedzené na Austráliu a Tasmániu.

## Druhy
náhľad|Kvitnúci klas
* *[[Xanthorrhoea acanthostachya]]*
* *[[Xanthorrhoea acaulis]]* 
* *[[Xanthorrhoea arborea]]* 
* *[[Xanthorrhoea arenaria]]*
* *[[Xanthorrhoea australis]]* – živičník austrálsky
* *[[Xanthorrhoea bracteata]]* 
* *[[Xanthorrhoea brevistyla]]*
* *[[Xanthorrhoea brunonis]]*
* *[[Xanthorrhoea caespitosa]]*
* *[[Xanthorrhoea concava]]*
* *[[Xanthorrhoea drummondii]]*
* *[[Xanthorrhoea fulva]]*
* *[[Xanthorrhoea glauca]]*
* *[[Xanthorrhoea gracilis]]*
* *[[Xanthorrhoea johnsonii]]*
* *[[Xanthorrhoea latifolia]]*
* *[[Xanthorrhoea macronema]]*
* *[[Xanthorrhoea malacophylla]]*
* *[[Xanthorrhoea media]]*
* *[[Xanthorrhoea minor]]*
* *[[Xanthorrhoea nana]]*
* *[[Xanthorrhoea platyphylla]]*
* *[[Xanthorrhoea preissii]]*
* *[[Xanthorrhoea pumilio]]*
* *[[Xanthorrhoea quadrangulata]]*
* *[[Xanthorrhoea reflexa]]*
* *[[Xanthorrhoea resinifera]]* (=*Xanthorrhoea hastilis*)
* *[[Xanthorrhoea semiplana]]*
* *[[Xanthorrhoea thorntonii]]*

## Referencie

* 

## Iné projekty

Kategória:Asfodelovité
Žlunické polesí

**Žlunické polesí** je prírodná pamiatka ev. č. 1988 blízko obce Sekeřice v okrese Jičín. Oblasť spravuje Agentúra ochrany prírody a krajiny ČR.

Dôvodom ochrany je zachovanie lesného komplexu s výskytom chránených a ohrozených druhov rastlín. Rastú tu napríklad ľubovník chlpatý (*Hypericum hirsutum*), mednička jednokvetá (*Melica uniflora*) atp. Vyskytujú sa tu dravci ako jastrab či jastrab krahulec (*Accipiter nisus*).

## Referencie

* 

## Pozri aj
* Zoznam chránených území v okrese Jičín

Kategória:Chránené územia v okrese Jičín
Kategória:Lesy v Česku
Kategória:Prírodné pamiatky v Česku
Kvalifikácia na Majstrovstvá Európy v basketbale žien 2013

**Kvalifikácia na Majstrovstvá Európy v basketbale žien 2013** bola kontinentálna kvalifikácia v basketbale žien, ktorú organizuje Európska basketbalová federácia (FIBA Europe). Zúčastnilo sa jej 25 európskych štátov, ktoré bojovali o 10 miesteniek na záverečný turnaj v 5 skupinách kvalifikácie. Prebiehala od 12. júna do 14. júla 2012.

## Priamy postup
Priamo postúpila hostiteľská krajina, dvaja účastníci Olympijských hier 2012 a trojica najlepšie umiestnených tímov z ME 2011:
*  Francúzsko
*  Rusko
*  Spojené kráľovstvo
*  Turecko
*  Česko
*  Chorvátsko

## Nasadenie do výkonnostných košov
FIBA Europe nasadila tímy do výkonnostných košov podľa umiestnenia tímov na predchádzajúcej kvalifikácii a finálovom turnaji ME 2011.

## Výsledky
### Skupina A

### Skupina B

### Skupina C

### Skupina D

### Skupina E

## Referencie

## Pozri aj
* Kvalifikácia na Majstrovstvá Európy v basketbale mužov 2013

## Externé odkazy
* Kvalifikácia na stránke Európskej basketbalovej federácie 
* Kvalifikácia na stránke todor66.com 

Kategória:Basketbal v 2012
Kategória:Majstrovstvá Európy v basketbale žien
Žlna žltotylová

**Žlna žltotylová** (iné názvy: **žlna žltotylá**, **žlna žltohrdlá**, **ďateľ žltotylý**; lat. *Chrysophlegma flavinucha*, *Picus flavinucha*) je asi  veľký druh ďatľotvarého vtáka z čeľade žlnovité (*Picidae*).

Je celá prevažne olivovo zelená so šedo-hnedou spodinou tela, žltým tylom, čiernym chvostom, svetlým zobákom a červeno pruhovanými krídlami.

Vyskytuje sa v subtropických alebo tropických vlhkých nížinných a hmlových lesoch na rozsiahlom území južnej a juhovýchodnej Ázie, konkrétne na území Bangladéša, Bhutánu, Kambodže, Číny, Indie, Indonézie, Laosu, Malajzie, Mjanmarska, Nepálu, Thajska a Vietnamu.

## Referencie


## Iné projekty

## Zdroj
* 

Kategória:Žlnovité
Kategória:Najmenej ohrozené druhy
Picus (žlna)

**Picus** (po slovensky **[[žlna]]**) je rod žlnovitých (=ďatľovitých) vtákov. Staršie (do roku 2008) sa pod tento rod zaraďovali aj druhy rodu Chrysophlegma (žlna); o ešte staršej definícii tohto rodu pozri článok Picus.

## Charakteristika
Živia sa hmyzom ako ostatné ďatlovité, občas prehltnú aj ovocie alebo vajce. Oproti ďatľom trávia na stromoch menej času, občas lovia aj v mraveniskách či termitiskách. Na Slovensku žijú dva druhy – žlna zelená a žlna sivá.

## Druhy
Najčastejšie sa uvádzajú tieto druhy (bez druhov z rodu Chrysophlegma):
* žlna olivová (*Picus viridanus*)
* žlna čiernohlavá (*Picus erythropygius*)
* žlna červenokrídla (*Picus puniceus*)
* žlna červenokrká (*Picus rabieri*)
* žlna japonská/žlna awokera (*Picus awokera*)
* žlna žltochochlatá (*Picus chlorolophus*)
* žlna mravčia (*Picus xanthopygaeus*)
* žlna jantárová (*Picus vittatus*)
* žlna sivá (*Picus canus*) 
* žlna sivohlavá (*Picus guerini*) – staršie zaraďovaná pod Picus canus
* žlna sumatranská (*Picus dedemi*) – staršie zaraďovaná pod Picus canus
* žlna šupinatá (*Picus squamatus*)
* žlna zelená (*Picus viridis*) 
* žlna pyrenejská (*Picus sharpei*) – staršie zaraďovaná pod Picus viridis
* žlna čiernofúza (*Picus vaillantii*)

Niektoré zdroje uvádzajú ako samostatné druhy niektoré poddruhy vyššie uvedených druhov.

## Zdroje

## Iné projekty

Kategória:Žlnovité
Žĺtkový vačok

thumb|Juvenilný losos so žĺtkovým vačkom
**Žĺtkový vačok** je zárodočný vačok vyskytujúci sa u niektorých skupín živočíchov v ranom štádiu ich vývoja. Ide o vak na brušnej strane tela, ktorý obsahuje látky určené k výžive organizmu, dokiaľ nie je sám schopný prijímať potravu zo svojho okolia. Počas vstrebávania látok zo žĺtkového vačka dochádza k jeho postupnému obrastaniu, až nakoniec celkom zaniká.

## Zdroj
* 

Kategória:Anatómia živočíchov
Kategória:Embryológia
Žleby (rozlišovacia stránka)

**Žleby** môže byť:

* obec v okrese Kutná Hora v Česku, pozri Žleby
* zámok v tejto obci, pozri Zámok Žleby
* prírodná pamiatka v okrese Znojmo, pozri Žleby (prírodná pamiatka)
Žleby (prírodná pamiatka)

**Žleby** je prírodná pamiatka ev. č. 2170 blízko obce Zálesí v okrese Znojmo v nadmorskej výške 429 – 432 metrov. Oblasť spravuje AOPK Havlíčkův Brod.

Dôvodom ochrany je mokraďová vegetácia s vysokými ostricami, bohatý výskyt žltohlava európskeho.

## Pozri aj
* Zoznam chránených území v okrese Znojmo

## Externé odkazy
* Plán péče o přírodní památku Žleby na období 2012–2021

## Zdroj
* 

Kategória:Chránené územia v okrese Znojmo
Kategória:Mokrade v Česku
Kategória:Prírodné pamiatky v Česku
Žlna

**Žlna** môže byť:
*novšie: slovenský názov rodov Picus, Chrysophlegma, Geocolaptes a Campethera, pozri pod Picus, Chrysophlegma, Geocolaptes, Campethera
*staršie (do roku 2009): len slovenský názov rodu Picus (vrátane toho, čo sa dnes označuje ako Chrysophlegma), pozri Picus a Chrysophlegma
*zastarano:
**žlna zelená
**včelárik zlatý
*nárečovo: ďateľ

## Zdroje
Chrysophlegma

**Chrysophlegma** (po slovensky **[[žlna]]**) je rod vtákov z čeľade žlnovité. Staršie (do roku 2008) sa zaraďoval pod rod Picus, preto s ním má zhodný slovenský názov.

## Druhy

*žlna pásikavá (Chrysophlegma miniaceum) – vrátane žlny ohnivej  (Chrysophlegma malaccense) 
*žlna ozdobná (Chrysophlegma mentale)
*žlna goliernatá (Chrysophlegma humii)
*žlna žltotylová/žlna žltotylá/žlna žltohrdlá/ďateľ žltotylý (Chrysophlegma flavinucha)

## Zdroj

*

Kategória:Žlnovité
Žilnatina

**Žilnatina** môže byť:
*všeobecne: sústava či súbor žiliek
*v botanike: sústava cievnych zväzkov na rastlinných listoch, pozri žilnatina (rastlina)
*v entomológii: pozri žilnatina (hmyz)
Živičník

**Živičník** môže byť:
*rod rastlín, pozri živičník (rod)
*v drevárstve: dutina ihličnatého dreva, ktorá vznikla pri raste stromu a je zaplnená živicou, synonymum: smolník, pozri živičník (drevo)
Linus

**Linus** môže byť:
*Linos
*Linus (pápež)

## Pozri aj
*Linus Torvalds (programátor linuxového jadra)
Apidológia

[náhľad|Bartosz Kosiorek, [včela medonosná ako pije vodu, fotografia, 2007, Poľsko]]
**Apidológia** (staršie **apistika**) je vedný odbor o včele medonosnej. Slovo apidológia je odvodené z latinského názvu včely (*apis*) a slova *[[logos]]* (slovo, veda). Radí sa do oblasti aplikovanej entomológie.

Osoba zaoberajúca sa apidológiou sa nazýva **apidológ** alebo **apidologička**.

Širší pojem (v slovenčine zatiaľ zriedkavo používaný) je **melitológia**, ktorá sa zaoberá štúdiom všetkých druhov včiel.

Významnými súčasťami apidológie (a podobne aj melitológie) sú anatómia, fyziológia, patológia a morfológia včely (medonosnej). V rámci fyziológie včely sa vyvinula ešte behaviorológia, ktorá sa zaoberá štúdiom správania sa včiel v rôznych podmienkach a etológia, ktorá študuje životné prejavy včely (ako sú inštinkty, zvyky a celkový spôsob života včiel).

## Referencie

## Ďalšia literatúra
*

Kategória:Entomológia
Kategória:Včelárstvo
Libuša

**Libuša** môže byť:
*meno, pozri Libuša (prvé meno)
*česká kňažná, pozri Libuša (kňažná)
*opera B. Smetanu, pozri Libuša (opera)
*ľavostranný prítok rieky Rudavy na Záhorí, pozri Libuša (potok)
Bratislavský šermiarsky spolok

**Bratislavský šermiarsky spolok** je združenie ľudí, ktorí sa venujú rekonštrukcii šermu v tradícii *Kunst des Fechtens* v praktickej a teoretickej rovine. Spolok sa zaoberá bojom dlhým mečom, tesákmi, dýkami, rapírmi, drevcovými zbraňami a zápasom, tzv. *Ringkunst*. Výhradným zameraním je teda šerm a boj ako taký, reálie patria k marginálnym záujmom spolku.

## História
Počiatky združenia siahajú do roku 2007, kedy sa členovia spolku vyčlenili z viacerých združení historického šermu za účelom primárneho štúdia pôvodných dobových prameňov. 

Združenie sa aktívne podieľa na experimentálnej rekonštrukcii a k náplni jeho aktivít patrí aj lokalizácia, prepis, preklad a výklad pôvodných diel zaoberajúcich sa umením šermu. Členovia spolku sa aktívne zúčastňujú eventov a súťaží ako na Slovensku, tak v zahraničí. Úzko spolupracuje so združeniami s podobným zameraním a je vedúcim členom neformálneho zoskupenia "Fecht-kunst.eu Society".

## Preklady a transkripcie
Jedna z aktivít spolku je prepis a preklad pôvodných diel zaoberajúcich sa šermom. Členovia spolku dovedna preložili alebo prepísali viac ako tucet spisov o stredovekom šerme. Časť prekladov je dostupná voľne na webe. Ďalšie preklady sú postupne revidované a ich vydanie sa pripravuje.

**Niektoré prepisy a preklady**
* Jorg Wilhalm - CGM 3711 
* Joachim Meyer 1570 - Šerm s rapírom 
* Codex Wallerstein a Anton Rast - komparatívny preklad 
* Joachim Meyer 1570 - Úvod a dlhý meč
* Joachim Meyer 1560
* MS Dresden C487 
* MS E.1939.65.341
* Codex I.6.2°.5

## Externé odkazy
* Fecht-kunst 
* Šermiari
* Bratislavský šermiarsky spolok
* odborná kniha o šerme : BERTOLINI, B. / Trattato di contra-punta (v taliančine) - dostupné v Digitálnej knižnici UKB

Kategória:Šerm
Šermiarsky spolok
Kosmas

**Kosmas** (asi 1045, Zdice – † 21. október 1125) bol prvý známy český kronikár, autor Kosmovej kroniky (*Chronica Boemorum*). 

V rokoch 1120 až 1125 bol dekanom pražskej kapituly pri katedrále svätého Víta, Václava a Vojtecha. Takmer všetky dnes známe informácie o Kosmovi pochádzajú z jeho kroniky, kde sa niekoľkokrát zmienil o sebe a svojich príbuzných. Na svoju dobu sa dožil vysokého veku, asi 80 rokov. 

## Vzdelanie a kariéra
[thumb|left|[Kosmova kronika česká]]
O jeho pôvode sa vie len málo a prakticky všetky o ňom známe informácie pochádzajú z jeho textov. Je pravdepodobné, že pochádzal zo Zdic pri Beroune z rodiny duchovného a nadviazal na otcovu kariéru. Po absolvovaní pražskej katedrálnej školy študoval v škole pri katedrále sv. Lamberta v Lutychu, ktorá patrila k najlepším v Európe. Je možné, že si Kosmas následne zvyšoval vedomosti i na iných európskych školách.

Do Čiech sa vrátil až začiatkom 90. rokov 11. storočia a stal sa členom pražskej kapituly. V rokoch 1091/1092 bol zrejme členom výpravy pražského biskupa Kosmasa a olomouckého biskupa Ondreja za cisárom Henrichom IV. do Mantovy a v roku 1094 sa zúčastnil ich vysvätenia mohučským arcibiskupom. Po návrate sa zaradil do skupiny kňazskej inteligencie v krajine, ktorá tvorila svojbytnú skupinu s vlastnou kultúrou a tvorila protipól konkurenčnej, najmä nemeckej skupine kňazov. 

11. októbra 1099 získal Kosmas v Ostrihome kňazské vysvätenie a pravdepodobne už v roku 1110 pôsobil ako dekan pražskej kapituly.

## Rodina
Z kroniky je známe meno Kosmovej ženy a syna; o žene Božetěche sa zmieňuje v súvislosti s jej úmrtím 23. januára 1117, syn Henrich je spomenutý v roku 1123, kedy bol členom výpravy do Jeruzalema. Opätovne sa syn spomína už ako kanonik a po roku 1148 i pražský prepošt. Rok predtým (1147) sa s Henrichom Zdíkom (s ktorým býva nesprávne stotožňovaný) zúčastnil krížovej výpravy proti Prusom.

## Bibliografia
* Kosmas: *Kosmova kronika česká.* přel. Hrdina, Karel, Bláhová Marie. Svoboda, Praha 1975. 261 s.
* Dušan Třeštík: *Kosmas.* Melantrich, Praha 1972. 210 s.
* Oldřich Králík: *Kosmova kronika a předchozí tradice.* Vyšehrad, Praha 1976. 269 s.
* Jana Nechutová: *Latinská literatura českého středověku do roku 1400.* Praha : Vyšehrad, 2000. 365 s. ISBN 80-7021-305-1.
* Jana Nechutová: *Středověká latina.* MU, Brno 1995. 114 s. ISBN 80-210-1059-2.
* Dušan Šlosar, Radoslav Večerka: *Spisovný jazyk v dějinách české společnosti.* SPN, Praha 1979. 142 s.
* Josef Sadílek: *Kosmovy staré pověsti ve světle dobových pramenů.* Petrklíč, Český Těšín 1997. 158 s. ISBN 80-85243-88-1.
* Martin Wihoda: *Morava v době knížecí 906–1197.* Praha : Nakladatelství Lidové noviny, 2010. 464 s. ISBN 978-80-7106-563-0.

## Pozri aj
* Kosmova kronika
 
## Zdroj

Kategória:Českí kronikári
Kategória:Kronikári
Jošihito

**Jošihito** alebo posmrtným menom **Taišó** (* 31. august 1879, Tokio, Japonsko – † 25. december 1926, Hajama, Kanagawa) bol 123. japonský cisár. Predchodca japonského cisára Hirohita. Obdobie jeho vlády od 30. júla 1912 do 25. decembra 1926 sa označuje ako obdobie Taišó. Na trón nastúpil po svojom otcovi cisárovi Macuhitovi, ktorého obdobie sa volalo Meidži.

10. mája 1900 sa oženil s vtedy 15-ročnou princeznou Kudžó Sadako (neskoršia cisárovná Teimei). Mali 4 deti:
* korunný princ Hirohito (29. apríl 1901 – 7. január 1989); neskorší cisár Šówa
* princ Čičibu (26. máj 1902 – 4. január 1953)
* princ Takamacu (1. marec 1905 – 3. február 1987)
* princ Mikasa (2. december 1915 – 27. október 2016)

## Iné projekty

Kategória:Japonskí cisári
Kategória:Osobnosti z Tokia
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu holandského leva
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Nositelia Radu bielej orlice
Loreen

**Loreen** (vlastným menom **Lorine Zineb Nora Talhaoui**; * 16. október 1983, Štokholm, Švédsko) je švédska speváčka. V roku 2012 vyhrala Eurovision Song Contest s piesňou „Euphoria“ a následne aj v roku 2023 s piesňou „Tattoo“.

## Diskografia

### Single

## Ocenenia za predaj

## Referencie

## Iné projekty

## Externé odkazy
* Oficiálna stránka

Kategória:Osobnosti zo Štokholmu
Kategória:Švédske dance speváčky
Kategória:Švédske speváčky elektronickej hudby
Kategória:Švédske popové speváčky
Kategória:Víťazi Eurovision Song Contest
Kategória:Interpreti Universal Music Group
Kategória:Účastníci Veľkej ceny Eurovízie
Kategória:Pseudonymy
Kosmova kronika

**Kosm(as)ova kronika** alebo **Kosm(as)ova kronika česká** (lat. orig. *Chronica Boemorum*, v presnom preklade *Kronika Čechov*) je najstaršia česká kronika týkajúca sa dejín Čechov. Pôvodný text bol napísaný po latinsky a jeho autorom bol Kosmas, dekan pražskej svätovítskej kapituly.

## Obsah kroniky
Kronika je rozdelená do troch kníh; začína stavbou Babylonskej veže a vznikom Čechov a chronologicky postupuje až do Kosmasovej súčasnosti.

* **Prvá kniha** je faktograficky vágna a nepresná, napriek tomu je z ideologického hľadiska zásadná, pretože ponúka informácie o počiatkoch budovania Českého kniežatstva. Končí smrťou kniežaťa Jaromíra v roku 1035 a obsahuje tak aj prijatie kresťanstva za kniežaťa Bořivoja, stručné správy zo života sv. Václava a sv. Vojtecha, a najmä z obdobia vlády Boleslava II.

* **Druhá kniha** opisuje vývoj českého štátu od roku 1038 (resp. nástupu Břetislava I. na kniežací trón v roku 1034) do smrti kráľa Vratislava II. v roku 1092.

* **Tretia kniha** opisuje najmä ideál panovníka, ktorým je Břetislav II. a končí smrťou kniežaťa Vladislava I. v roku 1125.

### Opis udalostí týkajúcich sa [[Slovensko|Slovenska]]

## Najvýznamnejšie rukopisy Kosmasovej kroniky
Pôvodný rukopis Kosmasovej kroniky sa nedochoval a dnes je známych celkom 15 rukopisov. 
* **Lipský rukopis** (koniec 12. stor.) – bol dlho najstarším rukopisom; stratil sa počas 2. svetovej vojny a dnes je považovaný za zničený
* **Budyšínsky rukopis** (prelom 12. a 13. stor.) – je uložený v Národnom múzeu v Prahe
* **Drážďanský rukopis**
* **Štrasburský rukopis** (dnes zničený)
* **Viedenský rukopis**

## Pokračovatelia Kosmovi a další vplyv kroniky
Kosmova kronika sa stala známou čoskoro po svojm vzniku, bola často opisovaná a stala sa predlohou pre dalšie pokusy spracovať české dejiny po roku 1125. Týmto kronikárom, ktorí na Kosmovu kroniku nadviazali, sa hovorí pokračovatelia Kosmovi a patrí sem Kanovník vyšehradský, Mních sázavský alebo Vincentius a Jarloch. Kroniku ak svoj zdroj popri tom používala väčšina neskorších českých stredovekých kronikárov (výrazne např. Dalimil, Přibík Pulkava z Radenína) alebo i Václava Hájek z Libočan.

## Referencie

## Ďalšia literatúra
* 

## Iné projekty

## Zdroj
* 

Kategória:Kroniky
Kategória:Stredoveké rukopisy
Kategória:Kroniky 12. storočia
ČFK Nitra

**ČFK Nitra** je slovenský futbalový klub z Nitry.

## História oddielu

Klub ČFK vznikol v roku 1945 najprv pod menom Dynamo Čermáň. V 70-tych rokoch sa klub premenoval na Strojár Nitra za podpory Nitrianskych strojární. V tej dobe sa klub prebojoval až do vtedajšej federálnej tretej ligy. V sezóne 2002/2003 z tretej ligy vypadol. Po slabých rokoch sa klubu opäť podarilo prebojovať do tretej ligy západ, pričom sa následne premenoval na svoj dnešný názov ČFK Nitra.

## Slávni hráči
* Miroslav Stoch - reprezentant SR-A
* Csaba Szórád
* Ľubomír Bernáth

Nitra, ČFK
Kategória:Futbalové kluby založené v 1945
Kategória:Šport v Nitre
Haimón (syn Kreonta)

**Haimón** (starogr. *Αἵμων* – *Haimón*, ) je v gréckej mytológii syn tébskeho kráľa Kreonta a jeho manželky Eurydiky.

Haimón bol snúbencom Antigony, dcéry tébskeho kráľa Oidipa, ktorý bol vypovedaný z Téb za neúmyselné zločiny predpovedané dávnou veštbou – zabil totiž nevedomky vlastného otca, kráľa Laia a následne sa oženil s vlastnou matkou Iokastou. 
Keď sa to po rokoch dozvedel, sám sa oslepil, nechcel už vidieť slnečný jas, ktorý mu ukazoval temnú hĺbku jeho pádu. Antigona potom svojho otca sprevádzala a opatrovala vo vyhnanstve, až do jeho smrti.

Jej bratia Eteokles a Polyneikes sa domáhali vlády v Tébach a tak sa z nich stali nepriatelia. Eteokles bažiaci po moci Polyneika nakoniec s pomocou strýka Kreonta z Téb vyhnal,  ale Polyneikes sa uchýlil v Argu u kráľa Adrasta a spolu s ním a s ďalšími vodcami zhromaždili armádu a napadli Téby.  V tejto vojne zvanej Siedmi proti Tébam, bratia Eteokles a Polyneikes zomreli po vzájomnom súboji. Kým bol Eteoklovi usporiadaný pohrebný obrad, mŕtve telo Polylneika nesmelo byť z príkazu kráľa Kreóna pod hrozbou smrti pochované.

Antigona a Argeia, manželka Polyneika ho aj napriek zákazu pochovali. Neposlúchli, aby jeho duša mohla opustiť telo a nájsť večný pokoj. Kým sa Argeii potom podarilo utiecť, Antigonu zajali a Kreón sa ju rozhodol potrestať, chcel ju najprv nechať zavraždiť pred očami svojho syna, nakoniec však rozkázal, aby ju zamurovali v kráľovskej hrobke.

Haimón sa proti príkazu otca postavil, prosil a presviedčal. Až strach z pomsty bohov za taký krutý čin donútil Kreóna vrátiť Antigone slobodu. Keď však otvorili hrobku, bolo už neskoro, Antigona sa medzitým v hrobke obesila.

Haimón sa potom zo žiaľu pred očami svojho otca prebodol mečom.

## Referencie a bibliografia


Kategória:Postavy gréckej mytológie
Kategória:Obete samovrážd v gréckej mytológii
Platt Adams

**Platt Adams** (* 23. marec 1885, Belleville, New Jersey, USA – † 27. február 1961, Normandy Beach, New Jersey, USA) bol americký atlét. Zúčastnil sa na dvoch olympijských hier, v roku 1908 v Londýne a 1912 v Štokholme. Pochádzal z atletickej rodiny, jeho starší brat Ben Adams získal dve medaily na olympijských hrách.

## Letné olympijské hry
### Letné olympijské hry 1908
Súťažil v troch disciplínach. V trojskoku skončil na piatom mieste výkonom , čím zaostal za tretím Edvardom Larsenom z Nórska o . Súťaž vyhral Američan Tim Ahearne výkonom , čo bol aj nový olympijský rekord. 

V disciplíne skok do výšky z miesta skončil delenom piatom mieste spolu s ďalšími dvoma pretekármi. Skočil . K delenému druhému miestu mu chýbalo  a na víťaza Američana Raya Ewryho .

Zúčastnil sa aj skoku do diaľky z miesta. Skončil na delenom šiestom mieste spolu s krajanom Frankom Holmesom výkonom . Súťaž vyhral Ray Ewry výkonom , tretí skončil Martin Sheridan výkonom .

### Letné olympijské hry 1912
Po medailovo neúspešnej olympiáde 1908 sa dokázal presadiť o štyri roky neskôr. V skoku do výšky z miesta sa stal výkonom  olympijským víťazom. V skoku do diaľky z miesta získal striebornú medailu výkonom  a len o jeden cm zaostal za prvým Konstantinosom Tsiklitirasom. Súťažil aj v trojskoku, kde skončil na piatom mieste výkonom . K tretiemu miestu Švéda Erika Almlöfa mu chýbalo . Vyhral tiež Švéd Gustaf Lindblom výkonom . V skoku do výšky skončil na delenom 23. mieste spolu s ďalšími štyrmi atlétmi výkonom , no skákal len výšky 160 a . Tie skočil na prvý pokus. Zvyšné tri (175, 180 a ) vynechal.

## Iné projekty

## Externé odkazy
* Platt Adams na stránke *sports-reference.com* 

Kategória:Skokani do diaľky z miesta USA
Kategória:Skokani do výšky z miesta USA
Kategória:Trojskokani USA
Kategória:Skokani do výšky USA
Kategória:Olympijskí víťazi USA
Kategória:Strieborní olympijskí medailisti USA
Kategória:Osobnosti z New Jersey
Spec Ops: The Line

***Spec Ops: The Line*** je third-person shooter videohra. Hra vyjde na platformy Microsoft Windows, Playstation 3 a Xbox 360.

## Dej hry
Príbeh sa odohráva v troskách zničeného mesta Dubaj, ktoré sa stalo obeťou skazonosných piesočných búrok. Zatiaľ čo väčšina ľudí utiekla skôr, než sa piesočné búrky stihli prehnať, plukovník americkej armády John Konrad a jeho jednotka zostala, aby chránila tých, ktorí odísť nemohli. Potom, čo búrka udrela, sa americká armáda obávala, že plukovník a jeho tím sú mŕtvi, až kým sa neozval slabý signál a následne začala záchranná operácia. Ako kapitán Martin Walker musíte spolu so svojím tímom preniknúť do tejto  oblasti a priviesť plukovníka Johna Konrada späť domov.

Kategória:Third-person-shooter
Kategória:Hry pre Xbox 360
Kategória:Hry pre Windows